Lav et referat af nedenstående tekst:

Tekst:
Et nyt kapitel har nu føjet sig til historien om den forsvundne Eddie Karl-Johan Christensen, der for en uge siden blev meldt savnet og efterlyst. Mandag aften omkring klokken 19.30 anholdte Nordjyllands Politi den tredje person, der er sat i forbindelse med den 39-åriges forsvinden. Manden blev anholdt i Frederikshavn. Der er tale om en 52-årig svensk mand, der har været efterlyst internationalt i forbindelse med efterforskningen. Det bekræfter Poul Fastergaard, vagtchef ved Nordjyllands Politi. Han kan ikke fortælle yderligere om anholdelsen, andet end at manden nu skal fremstilles i et grundlovsforhør. Vagtchefen kan heller ikke sige hvad sigtelsen komme til at lyde på. Fredag aften blev et ægtepar på 46 og 45 år ligeledes varetægtsfængslet i sagen efter et 9 timer langt grundlovsforhør. Kvinden, der er svensk statsborger og hendes engelsktalende mand, accepterede den fire uger lange varetægtsfængsling. Ved samme grundlovsforhør blev den nu anholdte 52-årige svenske mand varetægtsfængslet in absentia, men han skal altså nu fremstilles igen.

Referat:
Mandag aften har Nordjyllands Politi anholdt en 52-årig mand, der er mistænkt for at have noget at gøre med en anden mands forsvinden.